cyanic-selkie/wikianc huggingface dataset:
কাজুকি কোজুকা
কাজুকি কোজুকা (小塚 和季, Kazuki Kozuka; জন্ম: ২ আগস্ট ১৯৯৪) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাওয়াসাকি ফ্রোন্তালের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
২০১২ সালে, কাজুকি জাপান অনূর্ধ্ব-১৮ দলের হয়ে জাপানের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
কাজুকি কোজুকা ১৯৯৪ সালের ২রা আগস্ট তারিখে জাপানের মিতসুকেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
কাজুকি জাপান অনূর্ধ্ব-১৮ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ১ বছরে ২ ম্যাচে অংশগ্রহণ করেছেন।
নিশির ডাক
গল্প
শ্রীময়ী ও তার স্বামী নিজেদের বিয়ের দিন ফেরার পথে একটি ভয়ানক ও পরিত্যক্ত কালীমন্দিরের সামনে ফুটফুটে ছোট্ট মেয়ে তারাকে খুঁজে পায়। তারাকে দু'জনে মেয়ে হিসাবে দত্তক নেয়।কিছুদিন পরে এক ভীষণদর্শন তান্ত্রিক অঘোরনাথ তাদের বাড়ির দরজায় এসে উপস্থিত হয়। সে দাবি করে তারা তার হাতে তুলে দিতে হবে। কিন্তু শ্রীময়ী কিছুতেই রাজি হয় না। সে পুলিশকে ডাকে। অঘোরনাথ হাল ছাড়ে না, সে এক নিশিকে নিজের ক্রীতদাসী বানায়।সেই নিশি নানা ছলে বলে কৌশলে শ্রীময়ীর দেওরকে নিজের প্রেমের ফাঁদে ফাঁসিয়ে বিয়ে করে বাড়ির ছোট বউ হিসাবে প্রবেশ করে। নিশি বিভিন্ন সময়ে বিভিন্ন রূপ ধারণ করে, বাড়ির লোকজনকে বিভ্রান্ত করে। তার একটাই উদ্দেশ্য, ছোট্ট তারাকে তান্ত্রিক অঘোরনাথের হাতে তুলে দেওয়া। কিন্তু তারা উপরে রয়েছে ঈশ্বরের আশীর্বাদ। ফলে নিশি বারংবার বিফল হয়। তারা নিজেকে ও নিজের নতুন পরিবারকে রক্ষা করতে থাকে।এ ভাবেই শুভ ও অশুভ শক্তির মধ্যে দ্বন্দ্বের মধ্যে দিয়ে এগিয়ে চলে গল্প। শ্রীময়ী পারবে তো অঘোরনাথ আর নিশির হাত থেকে নিজের ছোট্ট মেয়েকে রক্ষা করতে।
ধারণা
পূর্বে, বাংলায় অনেকে একে অপরকে বলতো, এক ডাকে সাড়া দিতে নেই, ওটা আসলে নিশির ডাক- এরকম আরও কত কী।… এগুলি আসলে সবই কুসংস্কার, ভ্রান্ত ধারণা। এই অন্ধ বিশ্বাসকে সম্বল করেই টিভির পর্দায় এই ধারাবাহিক নির্মাণ করা হয়।
মন্টু ব্যানার্জী
সুধাংশু অবিনাশ মন্টু ব্যানার্জী (জন্ম: ১ নভেম্বর, ১৯১৯ - মৃত্যু: ১৪ সেপ্টেম্বর, ১৯৯২) তৎকালীন ব্রিটিশ ভারতের বাংলা প্রদেশের কলকাতা এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৮ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে বাংলা দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করেছেন মন্টু ব্যানার্জী।
খেলোয়াড়ী জীবন
১৯৪১-৪২ মৌসুম থেকে ১৯৫৩-৫৪ মৌসুম পর্যন্ত মন্টু ব্যানার্জী’র প্রথম-শ্রেণীর খেলোয়াড়ী জীবন চলমান ছিল। এ পর্যায়ে ২৩.২৮ গড়ে ৯২ উইকেট লাভ করেছিলেন তিনি।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন মন্টু ব্যানার্জী। ৩১ ডিসেম্বর, ১৯৪৮ তারিখে কলকাতায় সফরকারী ওয়েস্ট ইন্ডিজ দলের বিপক্ষে গুলাম আহমেদের সাথে একযোগে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
নিজস্ব ৩০তম বয়সে নিজ শহর কলকাতায় টেস্ট ক্রিকেটে অংশগ্রহণ করেছিলেন মন্টু ব্যানার্জী। ডানহাতি মিডিয়াম পেস বোলার হিসেবে খেলতেন। খেলায় তিনি ৪/১২০ ও ১/৬১ বোলিং পরিসংখ্যান গড়েছিলেন। প্রথম স্পেলেই অ্যালান রে’কে ১৫ ও ডি. অ্যাটকিনসনকে শূন্য রানে প্যাভিলিয়নে ফেরৎ পাঠান। পরের স্পেলে রবার্ট ক্রিস্টিয়ানি ও জিমি ক্যামেরনের উইকেট পেয়েছিলেন তিনি। দ্বিতীয় ইনিংসে জর্জ ক্যারিওকে শুরুতেই বিদেয় করেন। এছাড়াও, দুইটি ক্যাচ তালুবন্দী করে সুন্দরভাবে অভিষেক পর্ব সম্পন্ন করেছিলেন। তবে, বিস্ময়করভাবে পরবর্তীতে আর তাকে আন্তর্জাতিক অঙ্গনে খেলানো হয়নি।
ব্যক্তিগত জীবন
ব্যক্তিগত জীবনে বিবাহিত ছিলেন তিনি। তার সন্তান রবি ব্যানার্জী বাংলা দলের পক্ষে রঞ্জী ট্রফিতে অংশগ্রহণ করেছিলেন। ১৪ সেপ্টেম্বর, ১৯৯২ তারিখে ৭২ বছর বয়সে কলকাতা এলাকায় মন্টু ব্যানার্জী’র দেহাবসান ঘটে।
ভারতীয় সাহিত্য
ভারতীয় সাহিত্যের আদি কাজ গুলোর মধ্যে আদিতম হল মৌখিক সংস্কৃত সাহিত্য যার শুরু ঋগবেদ। ঋগবেদ ১৫০০-২০০০ খ্রিস্ট-পূর্বাব্দে রচিত পবিত্র স্তবগানের একটি সংকলন। সংস্কৃত মহাকাব্য রামায়ণ ও মহাভারত রচিত হয় খ্রিস্টের জন্মের দুই হাজার বছর আগে।
হাসপাতাল
হাসপাতাল বলতে এক ধরনের রোগী দেখার প্রতিষ্ঠানকে বোঝায়। বর্তমানে হাসপাতাল বলতে এমন প্রতিষ্ঠানকে বোঝায় যেখানে বিশেষজ্ঞ চিকিৎসকগণ ও সেবাকর্মীগণ প্রয়োজনীয় উপকরণের মাধ্যমে রোগীদের সেবা প্রদান করেন। অনেক সময়েই হাসপাতালে রোগীর দীর্ঘমেয়াদী চিকিৎসার জন্য আবাসিক শয্যার ব্যবস্থাও থাকে। হাসপাতালসমূহ সরকারি, বেসরকারি (দাতব্য কিংবা মূনাফাভিত্তিক) অথবা বীমা প্রতিষ্ঠান দ্বারা পরিচালিত হতে পারে। প্রাচীনকালে ধর্মীয় প্রতিষ্ঠানসমূহ হাসপাতাল পরিচালনার কাজে নিয়মিত নিয়োজিত থাকতেন। বর্তমানে সারা বিশ্বে আনুমানিক ১.৭ মিলিয়ন + হাসপাতাল রয়েছে।
ভেলোর বিমানবন্দর
ভেলোর বিমানবন্দর (আইসিএও: ভিওভিআর) ভারতের তামিলনাড়ু রাজ্যের  ভেলোর শহরে অবস্থিত। এটি চেন্নাই, কোয়েম্বাটোর, তিরুচিরাপ্পল্লী, মাদুরাই, তুতিকরিণ, হোসুর এবং সালেম বিমানবন্দরের পরে তামিলনাড়ুর আটতম ব্যস্ততম বিমানবন্দর।
বিমানবন্দরটি ৫১.৫ একর এলাকায় ছড়িয়ে রয়েছে। এটি মাদ্রাজ ফাণ্ডিং ক্লাবের প্রশিক্ষণপ্রাপ্ত পাইলটদের দ্বারা নিয়মিত ফ্লাইট পরিচালনা করার জন্য জুলাই ২০০৬ সালে ভারতীয় বিমানবন্দর কর্তৃপক্ষ এয়ারপোর্ট অ্যাক্টিভেশন প্রোগ্রামের একটি অংশ হিসেবে পুনরায় সক্রিয় হয়ে ওঠে, যার কার্যক্রম চেন্নাই বিমানবন্দরে নির্ধারিত বিমান চলাচল বৃদ্ধিতে সীমিত ছিল।  মার্চ ২০১১ সালে ক্লাবটি তার প্রশিক্ষণ কার্যক্রম বন্ধ করে দেয়। তামিলনাড়ু সরকার বিমানবন্দর কর্তৃপক্ষের সহযোগিতায় একটি বৈমানিক প্রশিক্ষণ ইনস্টিটিউট এবং পাইলট একাডেমী স্থাপনের পরিকল্পনা করছে বিমানবন্দরটিতে।
গার্ল অ্যাট দ্য উইন্ডো
গার্ল অ্যাট দ্য উইন্ডো ২০২২ সালের অস্ট্রেলিয়ান চলচ্চিত্র ,যা মার্ক হার্টলি দ্বারা পরিচালিত এবং অ্যান্টনি আই. গিন্নান দ্বারা প্রযোজিত।
সূর্য রুবেল দাস
জীবনী
সূর্য রুবেল দাস বারাসাত মহাত্মা গান্ধী মেমোরিয়াল মাধ্যমিক বিদ্যালয়ে পড়েছেন। তিনি আচার্য প্রফুল্লচন্দ্র কলেজ থেকে স্নাতক হয়েছেন। তিনি ২০১৬ সালে পীযূষ সাহা পরিচালিত বেপরোয়া চলচ্চিত্রের মাধ্যমে অভিনয়জগতে পা রাখেন।  চলচ্চিত্রটিতে তিনি পাপড়ি ঘোষের বিপরীতে অভিনয় করেছিলেন। এরপর তিনি জি বাংলার টিভি ধারাবাহিক ভানুমতীর খেল এ অভিনয় করেন।  তার অভিনীত দ্বিতীয় চলচ্চিত্র তুই আমার রানি ২০১৯ সালে মুক্তি পায়।  তার প্রথম চলচ্চিত্রের মত এটিও পরিচালনা করেছিলেন পীযূষ সাহা। চলচ্চিত্রটিতে তিনি মিষ্টি জান্নাতের বিপরীতে অভিনয় করেছিলেন। চলচ্চিত্রটি ভারত বাংলাদেশ যৌথ প্রযোজনায় নির্মিত হয়েছিল।
এ মারিয়াপ্পান মুদালিয়ার
এ মারিয়াপ্পান মুদালিয়ার একজন ভারতীয় রাজনীতিবিদ, সমাজসেবী এবং তামিলনাড়ুর বিধানসভার সদস্য ছিলেন। তিনি ১৯৫৭ সালে সালেম - আই আসন থেকে ভারতীয় জাতীয় কংগ্রেসের প্রার্থী হিসাবে তামিলনাড়ু আইনসভায় নির্বাচিত হয়েছিলেন।
তিনি সালেম জেলায় সেনগুন্থার পরিবারে জন্মগ্রহণ করেছিলেন।
মারিয়াপ্পান মুদালিয়র ১৯৫২ সাল থেকে ১৯৭১ সাল পর্যন্ত আম্মাপেত্তাই তাঁতিদের সমবায় সমিতির সভাপতি ছিলেন। এই সমবায় সমিতিটি তামিলনাড়ুর প্রাচীনতম এবং বৃহত্তম। সমিতিটি হাজার হাজার তাঁতিদের অর্থনীতির উন্নতি করেছে।
বুন্দেলখণ্ড
বুন্দেলখন্ড ভারতের একটি ভৌগোলিক এবং সাংস্কৃতিক অঞ্চল এবং কেন্দ্রীয় ভারতের একটি পর্বতশ্রেণী। পার্বত্য অঞ্চলটি উত্তর প্রদেশ ও মধ্যপ্রদেশের রাজ্যগুলির মধ্যে বিভক্ত,  যার বৃহত্তর অংশ মধ্যপ্রদেশে অবস্থিত।
সমান্তরাল কম্পিউটিং
সমান্তরাল কম্পিউটিং (Parallel computing) হচ্ছে একসাথে একাধিক নির্দেশ কার্যকর করা। সাধারণ কম্পিউটার একটি একটি করে নির্দেশ কার্যকর করে। সমান্তরাল কম্পিউটিং-এ একাধিক মাইক্রোপ্রসেসর কিংবা মাইক্রোপ্রসেসর কোর ব্যবহার করে একই সময়ে একাধিক নির্দেশ কার্যকর করা হয়। বর্তমানে পৃথিবীর সবচেয়ে শক্তিশালী যে সুপারকম্পিউটার, আইবিএম ব্লুজিন-এল, সেটি আসলে একটি বিশাল সমান্তরাল কম্পিউটার ছাড়া আর কিছুই নয়। এটি এক লাখেরও বেশি প্রসেসর ব্যবহার করে অত্যন্ত দ্রুত গতিতে কম্পিউটার প্রোগ্রাম চালাতে পারে।
শেখর কাপুর
তিনি ১৯৯৪ সালের বলিউড চলচ্চিত্র ব্যান্ডিট কুইন দিয়ে আন্তর্জাতিক স্বীকৃতি অর্জন করেন। এটি মালা সেনের কুখ্যাত ভারতীয় ডাকাত ও রাজনীতিবিদ ফুলন দেবীর জীবনী অবলম্বনে নির্মিত, যা সেই বছর শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার এবং শ্রেষ্ঠ চলচ্চিত্র এবং শ্রেষ্ঠ পরিচালনা বিভাগে ফিল্মফেয়ার সমালোচক পুরস্কার অর্জন করে। এর উদ্বোধনী প্রদর্শনীয় হয় ১৯৯৪ সালের কান চলচ্চিত্র উৎসবের ডিরেক্টর্স ফোর্টনাইট বিভাগে এবং এরপর এডিনবার্গ চলচ্চিত্র উৎসবে প্রদর্শিত হয়।
আন্তর্জাতিক অঙ্গনে রানী এলিজাবেথের উপর তার ঐতিহাসিক জীবনীনির্ভর চলচ্চিত্র এলিজাবেথ (১৯৯৯) এবং এলিজাবেথ: দ্য গোল্ডেন এজ (২০০৬) দিয়ে তিনি প্রশংসিত হন, এবং প্রথমোক্ত চলচ্চিত্রটি শ্রেষ্ঠ ব্রিটিশ চলচ্চিত্র বিভাগে বাফটা পুরস্কার এবং দুটি চলচ্চিত্রই একটি করে একাডেমি পুরস্কার অর্জন করে।
কাপুর একটি ন্যাশনাল বোর্ড অব রিভিউ পুরস্কারের পাশাপাশি এক ভারতীয় জাতীয় চলচ্চিত্র পুরস্কার এবং তিনটি ফিল্মফেয়ার পুরস্কার ও অর্জন করেন। ২০১০ সালে তিনি ৬৩তম কান চলচ্চিত্র উৎসবে জুরি সদস্যদের একজন (আন্তর্জাতিক প্রতিযোগিতা) হিসেবে দায়িত্ব পালন করেন।
২০২০ সালে কাপুর ভারতীয় চলচ্চিত্র ও দূরদর্শন সংস্থানের বর্তমান সভাপতি হন।
প্রারম্ভিক জীবন
শেখর কুলভূষণ কাপুর ডিসেম্বর ১৯৪৫ সালের ৬ ডিসেম্বর ব্রিটিশ ভারতের পাঞ্জাবের লাহোরে জন্মগ্রহণ করেন। তার পিতা কুলভূষণ কাপুর একজন ডাক্তার ও তার মাতা শীলকান্ত কাপুর। সদ্য প্রতিষ্ঠিত পাকিস্তান থেকে ভারতে আসা একটি ট্রেনে গণহত্যা সংঘটিত হয়; কাপুরের মা শীল মৃতের অভিনয় করে তাকে এবং তার বোনকে তার শরীরের নিচে লুকিয়ে রেখেছিলেন। এর প্রতিফলন ঘটিয়ে কাপুর বলেছিলেন যে "একজন মানুষের রক্তের" মাধ্যমে ভারত বিভক্ত হয়েছিল।
বিখ্যাত ভারতীয় অভিনেতা দেব আনন্দের ভাগ্নে হলেও তিনি তার বাবা তাকে চলচ্চিত্রে আসতে নিরুৎসাহিত করেন। শীলকান্ত অভিনেতা চেতন, দেব এবং বিজয় আনন্দের বোন ছিলেন। কাপুর তার বাবা-মায়ের একমাত্র ছেলে এবং তার তিন বোন রয়েছে। তার এক বোন, নীলু, অভিনেতা নবীন নিছোলের প্রথম স্ত্রী ছিলেন, অন্য বোন অরুণা অভিনেতা পরীক্ষিত সাহনির স্ত্রী। তার তৃতীয় এবং সবচেয়ে ছোট বোন সোহেলা কাপুর।
কাপুর নতুন দিল্লির মডার্ন স্কুলে পড়াশোনা করেছেন। তিনি সেন্ট স্টিফেন কলেজে অর্থনীতি নিয়ে পড়াশোনা করেছেন। তার পিতামাতার নির্দেশে হিসাববিজ্ঞান অধ্যয়ন করে এবং ২২ বছর বয়সে, তিনি ইংল্যান্ডে আইসিএইডব্লিউ নিয়ে চার্টার্ড অ্যাকাউন্ট্যান্ট হন।
কাপুর একটি বহুজাতিক তেল কোম্পানিতে কাজ করার মধ্য দিয়ে তার কর্মজীবন শুরু করেন। তিনি ১৯৭০ সালে যুক্তরাজ্যে পাড়ি জমান এবং হিসাবরক্ষক ও ব্যবস্থাপনা পরামর্শক হিসেবে কাজ করে বেশ কয়েক বছর কাজ করেন।
ব্যক্তিগত জীবন
কাপুর ভারতের প্রাক্তন প্রধানমন্ত্রী আই কে গুজরালের ভাতিজি মেধা গুজরালকে বিয়ে করেন। তারা ১৯৯৪ সালে আলাদা হয়ে যান। মেধা পরে জনপ্রিয় ভজন গায়ক অনুপ জালোটাকে (তিনি তার তৃতীয় স্ত্রী) বিয়ে করেন। মেধা দ্বিতীয় হৃদপিণ্ড এবং প্রথম মূত্রনালী প্রতিস্থাপনের পর যকৃতের ব্যধিতে নিউইয়র্ক শহরের একটি হাসপাতালে ২০১৪ সালের ২৫ নভেম্বর মারা যান।
কাপুর এরপর ১৯৯৭ সালে ভারতীয় অভিনেত্রী, লেখক, চিত্রশিল্পী এবং গায়ক সুচিত্রা কৃষ্ণমূর্তিকে বিয়ে করেন। তাদের বিবাহবিচ্ছেদ ঘটে। তাদের কাবেরী কাপুর নামে একটি মেয়ে আছে।
ওয়ারিস শাহ
ওয়ারিস শাহ ( (গুরুবাদী), ਵਾਰਿਸ ਸ਼ਾਹ (গুরুবাদী) ; ১৭২২-১৭৯৮) একজন সুফিবাদী কবি যিনি চিশতিয়া তরিকার অনুসারী ছিলেন। তিনি ভারেতর পাঞ্জাবের অধিবাসী ছিলেন। পাঞ্জাবী সাহিত্যে বিশেষ অবদানের জন্য তিনি বিশেষভাবে পরিচিত।
প্রাথমিক জীবন
ওয়ারিস শাহ পাঞ্জাবের জানদিয়ালা শের খান (বর্তমানে পাকিস্তানে) নামক এলাকায় একটি বিশিষ্ট মুসলিম সৈয়দ পরিবারে জন্মগ্রহণ করেন এবং তিনি সৈয়দ মোহাম্মদ আল-মাক্কির শিষ্য ছিলেন। তার পিতার নাম ছিল গুলশের শাহ। যুবক অবস্থায় তার পিতা মাতা মারা যান।
কতিপয় রচনা
ওয়ারিস শাহ রচিত অনেক পঙ্‌ক্তি রয়েছে যা পাঞ্জাবে ব্যাপকভাবে সমাদৃত ও ব্যবহৃত হয়। উদাহরণস্বরুপ:
গণমাধ্যমে চরিত্রায়ণ
ওয়ারিস শাহ’র জীবনী নিয়ে পাঞ্জাবী ভাষায় একটি চলচ্চিত্র নির্মিত হয়। ১৯৬৪ সালে ওয়ারিস শাহ নামে একটি পাকিন্তানি চলচ্চিত্র নির্মিত হয় সেখানে ওয়ারিস শাহ নাম ভূমিকায় অভিনয় করেন ইনায়াত হোসাইন ভাট্টি। ভারতেও ২০০৬ সালে ওয়ারিস শাহ এর জীবনী নিয়ে ওয়ারিস শাহ: ইশ্ক দা ওয়ারিস নামে আরেকটি ছবি নির্মিত হয় যার কেন্দ্রীয় চরিত্রে অভিনয় করেন গুরদাস মান।
পি মোক্কিয়ান
পি মোক্কিয়ান ছিলেন একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। ১৯৮০ সালের নির্বাচনে তিনি রাজপালায়ম আসন থেকে স্বতন্ত্র প্রার্থী হিসাবে তামিলনাড়ু বিধানসভায় নির্বাচিত হয়েছিলেন।
ফজলুপুর ইউনিয়ন
ফজলুপুর ইউনিয়ন বাংলাদেশের রংপুর বিভাগের গাইবান্ধা জেলার ফুলছড়ি উপজেলার অন্তর্গত একটি ইউনিয়ন।
এটি ১৪৯.১৮ বর্গ কিলোমিটার (৫৭.৬০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৬,৯৯৩ জন। ইউনিয়নটিতে মোট গ্রামের সংখ্যা ১৭ টি ও মৌজার সংখ্যা ১৭ টি।
জর্জ ফ্রান্সিস ফিট্‌জেরাল্ড
অধ্যাপক জর্জ ফ্রান্সিস ফিট্‌জেরাল্ড এফআরএস এফআরএসই (৩ আগস্ট ১৮৫১ - ২২ ফেব্রুয়ারি ১৯০১) একজন আইরিশ তাত্ত্বিক এবং ট্রিনিটি কলেজ ডাবলিন (টিসিডি) এ ইরাসমাস স্মিথের প্রাকৃতিক ও পরীক্ষামূলক দর্শনের অধ্যাপক (১৮৮১-১৯০১) ছিলেন। ফিট্‌জেরাল্ড বৈদ্যুতিক চৌম্বকীয় তত্ত্ব এবং লরেঞ্জ-ফিট্‌জেরাল্ড সংকোচন তত্ত্বের জন্য পরিচিত, এটি আইনস্টাইনের আপেক্ষিকতার বিশেষ তত্ত্বের একটি অবিচ্ছেদ্য অংশ। টিসিডির একটি ভবন যেমন চাঁদের উল্টো দিকের একটি জ্বালামুখের নামকরণ তার নামে করা হয়েছে, টিসিডির একটি ভবনের নামকরণও তার নামে করা হয়েছে।
জীবন এবং পদার্থবিজ্ঞানে কাজ
১৮৫১ সালের ৩ আগস্ট ডাবলিনের লোয়ার মাউন্ট স্ট্রিটে ফিট্‌জেরাল্ড জন্মগ্রহণ করেন। তার পিতা হলেন রেভারেন্ড উইলিয়াম ফিট্‌জেরাল্ড এবং মাতা হলেন অ্যান ফ্রান্সেস স্টোনি (জর্জ জনস্টোন স্টোনি ও বিন্ডন ব্লাড স্টোনির বোন)। সন্তান জন্মের সময় উইলিয়াম ফিট্‌জেরাল্ড ট্রিনিটির নৈতিক দর্শন বিভাগের অধ্যাপক এবং ডসন স্ট্রিটের সেন্ট অ্যানস এর ভিকার ছিলেন, তিনি ১৮৫৭ সালে কর্ক, ক্লোইন এবং রসের বিশপ নিযুক্ত হন এবং ১৮৬২ সালে কিল্লালো এবং ক্লোনফার্ট অনুবাদ করেন। জর্জ ডাবলিনে ফিরে এসে ১৬ বছর বয়সে ছাত্র হিসাবে টিসিডিতে ভর্তি হন। তিনি ১৮৭৭ সালে ট্রিনিটির ফেলো হন এবং তাঁর কর্মজীবনের বাকী সময় সেখানেই কাটান, ১৮৮১ সালে ইরাসমাস স্মিথের প্রাকৃতিক এবং পরীক্ষামূলক দর্শনের অধ্যাপক হন।
১৮৮৩ সালে ম্যাক্সওয়েলের সমীকরণ অনুসরণ করে ফিট্‌জেরাল্ডই প্রথম তড়িৎ-চৌম্বকীয় বিকিরণ তৈরির জন্য দ্রুত দোলক তড়িৎ প্রবাহ তৈরির একটি যন্ত্র প্রস্তাব করেন, ১৮৮৮ সালে জার্মান পদার্থবিদ হাইনরিখ হের্ত্‌স পরীক্ষামূলকভাবে অস্তিত্বটির নজির দেখিয়েছিলেন।
১৮৮৩ সালে তিনি রয়্যাল সোসাইটির ফেলো নির্বাচিত হন। ১৮৯৯ সালে তাত্ত্বিক পদার্থবিজ্ঞানে তার গবেষণার জন্য রয়্যাল পদক লাভ করেন। ১৯০০ সালে তিনি এডিনবার্গের রয়্যাল সোসাইটি সম্মানিত ফেলো হন।
ফিট্‌জেরাল্ড তাঁর স্বল্পকালীন জীবনের বেশিরভাগ সময় হজমের সমস্যায় ভুগেছেন। পেটের সমস্যায় তিনি খুব অসুস্থ হয়ে পড়েছিলেন। ১৯০১ সালের ২১ ফেব্রুয়ারি সচ্ছিদ্র আলসার অপারেশনের কিছু দিন পর ডাবলিনের ৭ ইলি প্লেসে তাঁর নিজ বাড়িতে মারা যান। তাকে মাউন্ট জেরোম কবরস্থানে কবরস্থ করা হয়েছে।
দৈর্ঘ্য সংকোচন
"দি ইথার অ্যান্ড দ্য আর্থ এটমস্ফেয়ার" (১৮৮৯) শিরোনামে সায়েন্স সম্পাদককে লেখা সংক্ষিপ্ত চিঠিতে ফিট্‌জেরাল্ড তাঁর অনুমানের জন্য বেশি পরিচিত, সেখান তিনি বলেন যদি সমস্ত চলমান বস্তুগুলি তাদের গতির দিকের দিক থেকে পূর্বনির্ধারিত হয় তবে এটি মাইকেলসন - মোরলে পরীক্ষার অদ্ভুত অকার্যকর-ফলাফল গণনা করবে। যেভাবে তড়িচ্চুম্বকীয় বল গতি দ্বারা প্রভাবিত হয় বলে জানা যায় তার একটি অংশ দ্বারা ফিট্‌জেরাল্ড এই ধারণাটি তৈরি করেছিলেন। বিশেষত ফিট্‌জেরাল্ড কিছু সমীকরণ ব্যবহার করেছিলেন যা তার বন্ধু তড়িৎ প্রকৌশলী অলিভার হ্যাভিসাইড অল্প কিছুুদিন আগেই নিষ্পন্ন করেছিলেন। ডাচ পদার্থবিজ্ঞানী হেন্ড্রিক লোরেন্‌ৎস ১৮৯২ সালে একটির খুব অনুরূপ ধারণা করেছিলেন এবং এটি আরও সম্পূর্ণরূপে তার ইলেক্ট্রন তত্ত্বের সাথে সম্পর্কিত লরেন্টজ ট্রান্সফরমেশনে বিকশিত করেছিলেন। লোরেন্‌ৎস–ফিট্‌জেরাল্ড সংকোচনের (বা ফিট্‌জেরাল্ড–লোরেন্‌ৎস সংকোচন) অনুসিদ্ধান্তটি ১৯০৫ সালে প্রকাশিত হওয়া অ্যালবার্ট আইনস্টাইন এর বিশেষ আপেক্ষিকতা তত্ত্বের একটি অপরিহার্য অংশ হয়ে উঠে। তিনি আপেক্ষিকতার নীতি এবং আলোর গতির স্থায়িত্ব থেকে এই প্রভাবের বিশুদ্ধ গতিময় প্রকৃতিটি প্রদর্শন করেছিলেন।
পরিবার
ফিট্‌জেরাল্ড ১৮৮৫ সালের ২১ ডিসেম্বর টিসিডির প্রোভাস্ট রেভারেন্ড জন হুইট জেলেটের কন্যা হ্যারিয়েট মেরিকে বিয়ে করেন। তাঁর তিন পুত্র ও পাঁচ কন্যাসহ মোট আট জন সন্তান ছিল।
ফিট্‌জেরাল্ড আইরিশ পদার্থবিদ "ইলেক্ট্রন" নামকরণকারী জর্জ জনস্টোন স্টোনির ভাগ্নে ছিলেন। ১৮৯৬ সালে জে. জে. থমসন এবং ওয়াল্টার কাউফম্যান কণাটি আবিষ্কার করার পরে ফিট্‌জেরাল্ডই এদের ইলেক্ট্রন নামকরণের প্রস্তাব করেন। ফিট্‌জেরাল্ড বিশিষ্ট আইরিশ প্রকৌশলী বিনডন ব্লাড স্টোনিরও ভাগ্নে ছিলেন। অগ্রণী মহিলা চিকিৎসা বিজ্ঞানী এডিথ অ্যান স্টোনি তার মামাতো বোন ছিলেন ।
উড়ানোর প্রচেষ্টা
উনবিংশ শতাব্দীর শেষের দিকে অন্যদের সাথে ফিট্‌জেরাল্ডও উড়ানোর আকাঙ্ক্ষায় নিমগ্ন হয়ে পড়েছিলেন। ১৮৯৫ সালে ডাবলিনের কলেজ পার্কে তাঁর প্রচেষ্টায় লিলিয়েনথাল গ্লাইডারের সাথে সংযুক্ত গুণ-রশি টানতে বিপুল সংখ্যক শিক্ষার্থী জড়িত ছিলেন এবং নাসাউ স্ট্রিট রেইলিংয়ের বাইরেও ডাবলিনের মানুষের দৃষ্টি আকর্ষণ করেছিল। এ সময় ফিট্‌জেরাল্ড তার কোট খুলে ফেলেন তবে তার উঁচু টুপিটি ধরে রাখেন যা তখনকার সময়ে একজন ফেলোর স্বাভাবিক উষ্ণীশ ছিল। পরীক্ষাটি সাফল্যের মুখ দেখেনি এবং শেষ পর্যন্ত তা পরিত্যাগ করা হয়। বেকার প্রকৌশল শিক্ষার্থী যে রশি থেকে ঝুলছিল তাতে দিয়াশলাই দিয়ে আগুন না লাগানো পর্যন্ত প্রাথমিক বিমানটি বহু বছর ধরে যাদুঘর ভবনে ঝুলেছিল। আগুনের শিখা রশি বেয়ে অসহায় দর্শনার্থীদের সামনে গ্লাইডারটিকে গ্রাস করে ফেলে।
কো কুট জেলা
কো কুট (Thai: เกาะกูด, English: Ko Kut) ট্রাট প্রদেশ, পূর্ব থাইল্যান্ড এর কয়েকটি দ্বীপ সংবলিত একটি জেলা। এর জনসংখ্যা মাত্র ২০০০। এটি থাইল্যান্ড এর সবচেয়ে কম জনবসতি পূর্ণ জেলা।
ইতিহাস
মুলত কো কুট জেলা দুটি উপজেলা (তাম্বন) কো চাং এবং লাম নপ এর অংশ ছিল। ১৯৫২ সালে কো মাক উপজেলা পুরো দ্বীপ জুড়ে প্রতিষ্ঠিত হয়। একই সময়ে চারটি গ্রামে (মুবান) বিভক্ত হয়। ১৯৮০ সালে কো মাক উপজেলার তিনটি গ্রাম যুক্ত হয়ে কো কুট উপজেলা প্রতিষ্ঠিত হয়। ১৯৯০ সালের ১ এপ্রিল সরকার তাম্বন কো কুট এর সাথে তাম্বন কো মাক যুক্ত করে ছোট জেলা হিসেবে হাল নাগাদ করেন।
থাই সরকারের একটি সিদ্ধান্ত মেনে নিয়ে ২০০৭ সালের ১৫ মে, ৮১টি ছোট জেলার সবগুলকে পরিপূর্ণ জেলায় হালনাগাদ করা হয় এবং এই হাল নাগাদ ১৪ আগস্ট দ্যা রয়্যাল গেজেট এ প্রকাশের মাধ্যমে নিশ্চিত করা হয়।
ঙ্গাগ-দ্বাং-ছোস-ক্যি-র্গ্যা-ম্ত্শো
ঙ্গাগ-দ্বাং-ছোস-ক্যি-র্গ্যা-ম্ত্শো (১৬৮০-১৭৩৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় থু'উ-ব্ক্বান  উপাধিধারী বৌদ্ধ লামা ছিলেন।
কো কুট জেলা
ইতিহাস
স্থানীয় সরকারের আখ্যা হিসেবে দুই তাম্বন প্রশাসনিক সংস্থা ২০০৩ এবং ২০০৪ সালে স্থাপন করা হয়। তাম্বুন পরিষদ কো কুট ২০০৩ সালে এবং কো মাককে ২০০৪ সালে দুই তাম্বন প্রশাসনিক সংস্থা হিসেবে হালনাগাদ করে।
ঙ্গাগ-দ্বাং-ছোস-ক্যি-র্গ্যা-ম্ত্শো
প্রথম জীবন
ঙ্গাগ-দ্বাং-ছোস-ক্যি-র্গ্যা-ম্ত্শো ১৬৮০ খ্রিষ্টাব্দে তিব্বতের আমদো অঞ্চলের ছার-জেন-ছিং নামক স্থানে জন্মগ্রহণ করেন। তিন বছর বয়সে দ্গোন-লুং-ব্যাম্স-পা-গ্লিং বৌদ্ধবিহারে তাকে ব্লো-ব্জাং-রাব-ব্র্তান  নামক প্রথম থু'উ-ব্ক্বান  উপাধিধারী বৌদ্ধ লামার পুনর্জন্ম রূপে চিহ্নিত করা হয়। ঙ্গাগ-দ্বাং-ব্লো-ব্জাং-ছোস-ল্দান  নামক দ্বিতীয় ল্চাং-স্ক্যা হো-থোগ-থু উপাধিধারী বৌদ্ধ লামা তাকে শিক্ষার্থীর শপথ প্রদান এবং তন্ত্র শিক্ষাদান করেন। এরপর তিনি দ্রেপুং বৌদ্ধবিহারের গোমাং মহাবিদ্যালয়ে ঙ্গাগ-দ্বাং-ব্রত্সোন-'গ্রুস  নামক প্রথম 'জাম-দ্ব্যাংস-ব্ঝাদ-পা  উপাধিধারী বৌদ্ধ লামার নিকট শিক্ষালাভ করেন। ষষ্ঠ পাঞ্চেন লামা তাকে ভিক্ষুর শপথ প্রদান করেন। কুন-দ্গা'-র্গ্যাল-ম্ত্শান  নামক দ্গোন-লুং-ব্যাম্স-পা-গ্লিং বৌদ্ধবিহারের সপ্তদশ প্রধান, ব্লো-ব্জাং-স্ব্যিন-পা  নামক দ্রেপুং বৌদ্ধবিহারের লোসেলিং মহাবিদ্যালয়ের প্রধান, য়ার-'ব্রোগ-পা  নামক কাব্যশাস্ত্রে পণ্ডিত তার অন্যান্য উল্লেখযোগ্য শিক্ষক ছিলেন।
কো কুট জেলা
ভূগোল
এটা একটি বড় দ্বীপ। যা সমুদ্রতীরবর্তী গ্রাম ও নারিকেল বাগানে ঘেরা। এটা মুল ভূখণ্ড থেকে মাত্র ৬০ মিনিট দুরত্তে অবস্থিত।
ঙ্গাগ-দ্বাং-ছোস-ক্যি-র্গ্যা-ম্ত্শো
পরবর্তী জীবন
১৭২৩ খ্রিষ্টাব্দে চিং সেনাবাহিনী মঙ্গোলদের বিদ্রোহ দমনের উদ্দেশ্যে দ্গোন-লুং-ব্যাম্স-পা-গ্লিং বৌদ্ধবিহার সহ বহু বিহার ও গ্রাম ধ্বংস করে। পরবর্তীকালে ঙ্গাগ-দ্বাং-ছোস-ক্যি-র্গ্যা-ম্ত্শো এই বিহার পুনর্গঠন ও সংস্কারের দায়িত্ব লাভ করেন। চিং সম্রাট ইয়োংঝেংয়ের আমন্ত্রণে তিনি বেজিং যাত্রা করেন। সম্রাট তাকে চিং-ঝি'উ-ছান-ঝি উপাধি প্রদান করেন। ১৭৩৪ খ্রিষ্টাব্দে সম্রাটের অনুমতিক্রমে আমদো ফিরে আসেন। রোল-পা'ই-র্দো-র্জে নামক  নামক তৃতীয় ল্চাং-স্ক্যা হো-থোগ-থু উপাধিধারী বৌদ্ধ লামা এবং ঙ্গাগ-দ্বাং-দ্গে-লেগ্স-র্গ্যা-ম্ত্শো  নামক দ্গোন-লুং-ব্যাম্স-পা-গ্লিং বৌদ্ধবিহারের ত্রিশতম প্রধান তার উল্লেখযোগ্য শিষ্য ছিলেন।
কো কুট জেলা
ভূগোল
কুট এর অবকাঠামো সীমিত এবং এটা নিকটবর্তী কো চ্যাং এর মত জনপ্রিয় নয়। এখানে বিভিন্ন অধিষ্ঠান রয়েছে যেগুলো শান্তিপ্রিয় পর্যটকদের জন্য উপযুক্ত। এ দ্বীপ এর রয়েছে বিশাল বড় সমুদ্রসৈকত যা জনজীবন থেকে কিছুক্ষণ এর জন্য বিরত থাকার জন্য উপযুক্ত স্থান।
প্রসাশন
এ জেলাটি দুইটি উপজেলায় বিভক্ত হয় যেগুলো পরবর্তীতে ৮ টি গ্রামে বিভক্ত হয়। প্রত্যেকটি উপজেলার জন্য একটি করে এখানে দুইটি তাম্বন প্রশাসনিক সংস্থা রয়েছে।
বদরগঞ্জ সরকারি কলেজ
বদরগঞ্জ সরকারি কলেজ রংপুর বিভাগের রংপুর জেলার বদরগঞ্জ উপজেলার পৌর এলাকার একটি সরকারি কলেজ।
ইতিহাস
১ জুলাই ১৯৬৭ সালে স্থানীয় বিদ্যানুরাগী ব্যক্তিগণ প্রতিষ্ঠা করেন। প্রথমে ইন্টার কলেজ হিসাবে যাত্রা শুরু হয়। পরে ডিগ্রী পাস কোর্স এবং অনার্স কোর্স চালু হয়। ২০১৮ সালে কলেজটি সরকারি হয়। এমপিও কোড-৯১০১০৭৩২০১।
শিক্ষার স্তর
কলেজটিতে এইচএসসি ও ডিগ্রী স্তরে মানবিক, বিজ্ঞান, ব্যবসা শিক্ষা চালু আছে। অনার্স স্তরে বিষয় আছে- ইতিহাস, ইসলামের ইতিহাস ও সংস্কৃতি, দর্শন, রাষ্ট্রবিজ্ঞান, অর্থনীতি, হিসাব বিজ্ঞান ও ব্যবস্থানা।
সাংস্কৃতিক কর্মকান্ড
কলেজের অনেক ছাত্র-ছাত্রী জাতীয় পর্যায়ে গান, কবিতা আবৃতি, রচনা, ইসলামি সংগীত, কেরাত ও খেলাধুলা প্রতিযোগিতায় অংশগ্রহণ করে বিজয়ী হয়েছে।
ফলাফল
সুযোগ্য গভর্নিং বডির পরিচালনায় প্রতিবছর কলেজটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে। ২০২১ সালে এইচএসসিতে ৯৯.৬৯% পাশ করে।
ভুশন্ডা
আকার
ভুশন্ডা এর প্রসারিত অবস্থায় ডানার আকার ৫৫-৮০ মিলিমিটার দৈর্ঘ্যের হয়।
উপপ্রজাতি
ভারতে প্রাপ্ত ভুশন্ডা এর উপপ্রজাতি হল-
বিস্তার
এই প্রজাতি ভারত, নেপাল, পাকিস্তান, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
স্ত্রী-পুরুষ উভয়ের উভয় ডানাতে কালো ছোট সাব-টার্মিনাল ছোপের সারি এবং ঊভয় ডানার সেল এ কালো রেখা দ্বারা আবৃতদুটি করে ছোপ বর্তমান। পিছনের ডানার উপরিতলের কালো সাবটার্মিনাল ছোপগুলি সুস্পস্টতর এবং সমবন্টিত।
পুরুষ
পুরুষ প্রকারে ডানার উপরিতল কালচে বাদামী এবং দাগ-ছোপ অধিকতর ঘন (dark)। সামনের ডানায় ২ থেকে ৬ নং শিরামধ্যে সাদা ডিসকাল ছোপ অথবা বিন্দুর কমবেশী সম্পূর্ন সারি লক্ষ্য করা যায়।
স্ত্রী
স্ত্রী প্রকারে ডানার উপরিতল ফ্যাকাশে বাদামী এবং সামনের ডানায় ২ থেকে ৬ নং শিরা মধ্যের সাদা ডিসকাল ছোপগুলি অপেক্ষাকৃত বড় এবং একটি বন্ধনীর সৃষ্টি করেছে। আকার পরবর্তনশীল। পিছনের ডানায় ১নং শিরামধ্যের ছোট কালো সাবটার্মিনাল ছোপটি একটু ভিতরের দিকে ঢুকে এসেছে।
আচরণ
Euthalia বর্গের সদস্যদের মধ্যে ভুশন্ডা সবচেয়ে বেশী বিস্তার সম্পন্ন প্রজাতি এবং প্রায় সর্বত্রই যেখানে এদের ভোজ্য উদ্ভিদ আম গাছ এবং কাজু বাদাম গাছ জন্মায়; সেখানেই এদের দেখতে পাওয়া যায়। একমাত্র শুকনো নিচু ঝোপঝাড় ও তৃনভূমি সম্পন্ন অঞ্চল ছাড়া বিভিন্ন প্রকারের বাসভূমিতে এদের বিচরন পরিলক্ষিত হয়। ভোজ্য উদ্ভিদের যোগান সম্পন্ন সমতল ভূমি, গ্রামাঞ্চল ও শহরের বাগান থেকে পার্বত্য অঞ্চলে ৪০০০ ফুট উচ্চতা পর্যন্ত এদের দর্শন মেলে। হিমালয় পার্বত্য অঞ্চলে ২৪০০মিটার উচ্চতা অবধি এরা সক্রিয়।
সুলভদর্শন এই প্রজাতির উড়ান শক্তিশালী এবং দ্রুতগামী। এরা ভূমির কাছাকাছি নীচ দিয়ে ওড়ে । স্ত্রী-পুরুষ উভয়েই মাটিতে অথবা গাছের পাতায় বসে ডানা মেলে রোদ পোহাতে ভালোবাসে। পুরুষরা উঁচু গাছের পাতায় এবং স্ত্রী প্রকার সাধারনত নিচু উচ্চতার পাতায় বসে রোদ পোহায়। উভয়েই অনেক সময় পাতার নিম্নতলে অবস্থান করে (বিশ্রাম এর সময় ব্যাতীত)।
লিলি চক্রবর্তী (কবি)
লিলি চক্রবর্তী, (জন্ম ১৫ জানুয়ারি, ১৯৭২) একজন ভারতীয় গজল গায়িকা, বাঙ্গালী কবি এবং সুরকার। তার রচনাগুলির মধ্যে রয়েছে ছোট গল্প গুচ্ছ (২০০৯) এবং কবি একাকিত্ব (২০০৯) এবং ছন্দে কাব্য (২০১০)। ২০০৯ সালে, তার অ্যালবাম, জানলে-এ-দিল, ভারতের প্রথম ডিজিটাল ভাবে প্রকাশ হওয়া অ্যালবাম।
কৃষ্ণমাচারী শ্রীকান্ত
কৃষ্ণমাচারী শ্রীকান্ত (জন্ম: ২১ ডিসেম্বর, ১৯৫৯) মাদ্রাজে জন্মগ্রহণকারী প্রথিতযশা ও সাবেক ভারতীয় আন্তর্জাতিক ক্রিকেটার। তিনি ভারত জাতীয় ক্রিকেট দলের অধিনায়ক ছিলেন। দলে তিনি মূলতঃ উদ্বোধনী ব্যাটসম্যানের দায়িত্ব পালনসহ আগ্রাসী ব্যাটিংয়ের জন্য পরিচিতি পান। ১৯৮১ থেকে ১৯৯২ সময়কালে ভারত ক্রিকেট দলের অন্যতম সদস্য ছিলেন তিনি।
ডানহাতে ব্যাটিং উদ্বোধনের পাশাপাশি অফ-স্পিন বোলিংয়ে দক্ষ ছিলেন ‘চিকা’ ডাকনামে পরিচিত কৃষ শ্রীকান্ত। ১৯৮৩ সালের বিশ্বকাপ জয়ী ভারতীয় দলের অন্যতম সদস্য ছিলেন তিনি। ভারতের ঘরোয়া ক্রিকেটে তামিলনাড়ু দলের হয়ে প্রথম-শ্রেণীর ক্রিকেট খেলেছেন। এছাড়াও তিনি ভারতীয় দল নির্বাচক কমিটির সভাপতিরও দায়িত্ব পালন করেছেন।
খেলোয়াড়ী জীবন
১৯৮১ সালে আহমেদাবাদে ইংল্যান্ডের বিপক্ষে অনুষ্ঠিত একদিনের আন্তর্জাতিকে অভিষেক ঘটে শ্রীকান্তের। এর দুইদিন পর ২১ বছর বয়সে একই দলের বিপক্ষে বোম্বেতে অনুষ্ঠিত টেস্টে অভিষিক্ত হন তিনি। তিনি সুনীল গাভাস্কারের সাথে ইনিংস উদ্বোধন করেন। ভারত ক্রিকেট দলের অন্যতম ব্যাটিং স্তম্ভ ছিলেন তিনি।
১৯৮৩ সালের প্রুডেন্সিয়াল বিশ্বকাপের চূড়ান্ত খেলায় শ্রীকান্ত দলের সর্বোচ্চ রান সংগ্রাহকের ভূমিকায় অবতীর্ণ হন। কুইন্সল্যান্ডের রে মিচেল ওভালে অনুষ্ঠিত ১৯৯২ সালের ক্রিকেট বিশ্বকাপের গ্রুপ-পর্বের ৯ম খেলায় শ্রীলঙ্কার বিপক্ষে তিনি মাত্র এক রান সংগ্রহ করেছিলেন। ঐ মাঠে বিশ্বকাপের একমাত্র খেলাটিতে দুই বল মাঠে গড়ানোর পরপরই বৃষ্টি নামে ও হেলিকপ্টার ব্যবহার করা হলেও পুনরায় মুষলধারে বৃষ্টি নামায় পরিত্যক্ত হয়। এছাড়াও, ১৯৮৫ সালের বেনসন এন্ড হেজেস ক্রিকেট বিশ্ব চ্যাম্পিয়নশীপ জয়ী দলের সদস্য ছিলেন।
অবসর পরবর্তী জীবন
খেলোয়াড়ী জীবন থেকে অবসর নেয়ার পর ভারত এ দলের কোচ হিসেবে নিযুক্ত হন। এছাড়াও, বিভিন্ন ক্রীড়া ও সংবাদ চ্যানেলে সম্প্রচারক ও ধারাভাষ্যকার হিসেবে কাজ করছেন। ১৮ ফেব্রুয়ারি, ২০০৮ তারিখে ইন্ডিয়ান প্রিমিয়ার লীগের চেন্নাই সুপার কিংসের শুভেচ্ছা দূতরূপে মনোনীত হন। ২৭ সেপ্টেম্বর, ২০০৮ তারিখে ভারতীয় ক্রিকেট দলের প্রধান নির্বাচক হিসেবে মনোনীত হন তিনি। ২০১২ সাল পর্যন্ত তিনি এ দায়িত্বে ছিলেন। ২০ ডিসেম্বর, ২০১২ তারিখে ইন্ডিয়ান প্রিমিয়ার লীগে সানরাইজার্স হায়দ্রাবাদের শুভেচ্ছা দূত নিযুক্ত হন।
বাঘিয়া আল আমিন কামিল মাদ্রাসা
বাঘিয়া আল আমিন কামিল মাদ্রাসা বরিশাল সিটি কর্পোরেশনের অভ্যন্তরে অবস্থিত একটি আলিয়া মাদ্রাসা। এটি ১৯৭৫ সালে মাস্টার আবদুর রহমান সিটি কর্পোরেশনের ২৯ নং ওয়ার্ডে প্রতিষ্ঠিত করেছে। মাদ্রাসাটি ইসলামি আরবি বিশ্ববিদ্যালয় অধিভুক্ত একটি কামিল মাদ্রাসা। এছাড়াও মাদ্রাসার দাখিল ও আলিম সেকশন বাংলাদেশ মাদ্রাসা শিক্ষাবোর্ডের নিয়ন্ত্রণে পরিচালিত হয়ে থাকে। মাদ্রাসার ইআইআইএন নাম্বার ১০০৮৩৪ এবং এমপিও নাম্বার ৫১০৮০৯২৪০১। এই মাদ্রাসাটিতে ইসলামি আরবি বিশ্ববিদ্যালয় থেকে অনুমতিপ্রাপ্ত অনার্স কোর্স চালু রয়েছে। মাদ্রাসার বর্তমান অধ্যক্ষের নাম মাওলানা মোহাম্মদ আবদুর রব।
ইতিহাস
বরিশাল শহরে ইসলামি শিক্ষাকে সম্প্রসারিত করতে স্থানীয় আলহাজ্ব মাস্টার আবদুর রহমান এই মাদ্রাসাটি প্রতিষ্ঠা করার উদ্যোগ গ্রহণ করেন। জৌনপুরের পীর মাওলানা ওয়াসেল আহমাদ সিদ্দিকী এবং মাওলানা এনায়েতুর রহমান বেগের সহযোগিতায় মাদ্রাসাটি ১৯৭৫ সালে প্রতিষ্ঠা লাভ করে। মাদ্রাসার নামকরণের ক্ষেত্রে ইসলামের নবী মুহাম্মাদের উপাধি থেকে আল আমিন শব্দটুকু গ্রহণ করা হয়েছে। ১৯৭৫ সালে প্রতিষ্ঠার পর মাত্র ৩ বছর পরেই মাদ্রাসাটিতে দাখিল শ্রেণী বাংলাদেশ সরকার কর্তৃক অনুমোদন লাভ করে। পরবর্তীতে ১৯৮১ সালে আলিম স্তর অনুমোদন লাভ করে। এরপরে মাদ্রাসা উন্নয়নের ধারাবাহিকভাবে ১৯৮৫ সালে ফাজিল শ্রেণীর ও ১৯৯৫ সালে কামিল শ্রেণীর অনুমোদন লাভ করে।
২০০৬ সালের ইসলামী বিশ্ববিদ্যালয় সংশোধনী আইন, ২০০৬ অনুসারে বাংলাদেশের ১,০৮৬টি ফাজিল মাদ্রাসা ও ১৯৮টি কামিল মাদ্রাসা কুষ্টিয়া ইসলামী বিশ্ববিদ্যালয়ে অধিভুক্ত হয়। এরফলে ফাজিল ও কামিল পরীক্ষা উভয় মিলিয়ে সাধারণ শিক্ষার পূর্ণ স্নাতক ডিগ্রির সমমান লাভ করে। এরপরে ২০১৬ ইসলামি আরবি বিশ্ববিদ্যালয় প্রতিষ্ঠা করা হলে, এটি এই বিশ্ববিদ্যালয়ের অধিভুক্ত নিয়ে স্থানান্তরিত করা হয়।
শিক্ষা কার্যক্রম
১৯৯৫ সালে মাদ্রাসাটিতে কামিল শ্রেণী অনুমোদন লাভ করে হাদিস বিভাগ খোলা হয়, এরপর ২০০২ সালে কামিলে তাফসির চালু করা হয়। এছাড়াও ২০০৩ সালে মাদ্রাসায় মাধ্যমিক লেভেলে কারিগরি ভোকেশনাল কোর্স এবং ২০০৪ সালে উচ্চ মাধ্যমিক লেভেলে বিএম কোর্স চালু করা হয়। এই মাদ্রাসাটি আলিয়া মাদ্রাসার সরকারি পরীক্ষার কেন্দ্র হিসাবে ব্যবহৃত হয়, জেডিসি থেকে শুরু করে কামিল স্নাতকোত্তর শ্রেণীর সকল পাবলিক পরীক্ষা এখানে সংঘঠিত হয়। প্রতিষ্ঠানে যেসকল একাডেমিক সুবিধা চালু আছে, সেগুলো:
আভাস
আভাস ২০১৭ সালে গঠিত ঢাকা ভিত্তিক বাংলা রক ব্যান্ড। তানজির তুহিন (কণ্ঠ), রাজু শেখ (বেস), সুমন মনজুরুল (লিড), রিঙ্কু ইমাম (ড্রাম) শাওন কাইয়্যুম (কিবোর্ড)- এই পাঁচজনের সমন্বয়ে গঠিত হয়। ২০২০ সালের হিসেবে ব্যান্ডটির তিনটি একক প্রকাশিত হয়েছে।
গঠন
২০১৭ সালে শিরোনামহীনের সাবেক ভোকাল তানজির তুহিন ব্যান্ডটির সঙ্গে অন্তর্দ্বন্দ্বে জড়িয়ে পড়েন, এবং ৭ অক্টোবর তিনি ব্যান্ড ত্যাগ করেন। একই বছর ১৬ ডিসেম্বর তুহিন (কণ্ঠ), রাজু শেখ (বেস), সুমন মনজুরুল (লিড), রিঙ্কু ইমাম (ড্রাম) শাওন কাইয়্যুম (কিবোর্ড) পাঁচজন মিলে আভাস ব্যান্ড গঠন করেন। ২০১৮ সালের ১ ফেব্রুয়ারি জাহাঙ্গীরনগর বিশ্ববিদ্যালয়ের মুক্তমঞ্চে দলটি তাদের প্রথম সরাসরি পরিবেশনায় অংশ নেয়।
২০১৮ সালে আগস্টে দলটির অভিষেক একক "মানুষ-১" প্রকাশিত হয়। পরবর্তীতে ২০১৯ সালের ২৭ জানুয়ারি "আভাস" শিরোনামে দলটি তাদের স্বনামের ট্র্যাক প্রকাশ করে। ২০২০ সালের ২৭ ফেব্রুয়ারি "বাস্তব" শিরোনামে দলটির সর্বশেষ একক প্রকাশিত হয়। গানটির সঙ্গীত ভিডিও পরিচালনা করেছেন আরিফুর রহমান।
২০১৭: আইনি যুদ্ধ
শিরোনামহীন ত্যাগের পর তানজির তুহীন আভাস ব্যান্ডের হয়ে শিরোনামহীনের গানগুলি বিভিন্ন সরাসরি অনুষ্ঠানে পরিবেশন করতে থাকেন। ২০১৯ সালে বাংলাদেশ কপিরাইট অফিসের ভাষ্য অনুযায়ী গানগুলির গীতিকার এবং সুরকার সূত্রে আইনগত সত্ত্বাধিকারী শিরোনামহীনের প্রতিষ্ঠাতা সদস্য জিয়াউর রহমান। ফলে গানগুলি পরিবেশনের আইনত বাধ্যবাধকতা রয়েছে। সে বছরের আগস্টে কপিরাইট অফিসের রায় অগ্রাহ্য করে তুহিন পরিবেশনা অব্যহত রাখলে শিরোনামহীন আদালতে অভিযোগ জানায়। ফলে আদালত তুহীন ও তার ব্যান্ড আভাসকে শিরোনামহীনের গান পরিবেশনে আইনগত নিষেধাজ্ঞা জারি করে। এই রায়ের বিরুদ্ধে আভাস ব্যান্ড আপিল জানালে, ২০১৯ সালের ২১ অক্টোবর শিরোনামহীন ব্যান্ডের ৪৯টি গানের বিষয়ে আদালতের দেয়া নিষেধাজ্ঞার আদেশ ছয় মাসের জন্য স্থগিত করে উচ্চ আদালত। পরবর্তীতে উক্ত আইনের প্রেক্ষিতে শিরোনামহীন ব্যান্ড দল পুনারায় উচ্চ আদালতে আপিল জানালে, ২০২০ সালের ২০ জানুয়ারি শিরোনামহীন নিজেদের পক্ষে মামলা জিতে।
বলাইচাঁদ মুখোপাধ্যায়ের সাহিত্যকর্ম
বলাইচাঁদ মুখোপাধ্যায় (১৯ জুলাই, ১৮৯৯ - ৯ ফেব্রুয়ারি, ১৯৭৯) ছিলেন একজন ভারতীয় বাঙালি কথাসাহিত্যিক, নাট্যকার ও কবি। তিনি বনফুল ছদ্মনামেই সমধিক পরিচিত ছিলেন। বনফুল ৬০টি উপন্যাস, ৫৮৬টি ছোটোগল্প, ১৩টি নাটক ও সহস্রাধিক কবিতা ছাড়াও কয়েকটি রম্যরচনা, স্মৃতিকথা, আত্মজীবনী ও প্রবন্ধ রচনা করেছিলেন। তাঁর সম্পূর্ণ গ্রন্থতালিকা এই পৃষ্ঠায় দেওয়া হল:
ম্যাওসন শৃঙ্গ
ম্যাওসন শৃঙ্গ হচ্ছে হেআর্ড দ্বীপের বিগ বেন স্তূপ পর্বতের একটি সক্রিয় আগ্নেয়গিরির চূড়া যা ভারত মহাসাগরের মধ্যে অস্ট্রেলিয়ান অঞ্চলের বাইরে অবস্থিত ।
উচ্চতা সম্পন্ন, এটি অস্ট্রেলিয়ার যে কোনও রাজ্য বা অঞ্চলে তৃতীয় সর্বোচ্চ চূড়া,  যা মাউন্ট কোসিয়াসকো থেকে বেশি এবং অস্ট্রেলিয়ান অ্যান্টার্কটিক অঞ্চলটিতে দাবি করা  মাউন্ট ম্যাকক্লিনটক এবং  মাউন্ট মেনজিস থেকে কেবল ছাড়িয়ে গেছে । সম্প্রতি এপ্রিল ২০১৩ এবং ফেব্রুয়ারি ২০১৬ সালে শৃঙ্গটি বিস্ফোরিত হয়েছিল
আবিষ্কার এবং নামকরণ
ম্যাওসন শৃঙ্গ নামকরণ করা হয়েছিল ১৯৪৮ সালে এএনএআরই হার্ড দ্বীপ অভিযানে অস্ট্রেলিয়ান ভূতাত্ত্বিক এবং অনুসন্ধানকারী জনাব ডগলাস ম্যাওসনের দ্বারা ( ১৯২৯-১৯৩১ সালের বানজারি নেতা ) যে ১৯২৯ সালের নভেম্বর – ডিসেম্বর মাসের মধ্যে দ্বীপটি ভ্রমণ করেছিল।
১৯৫০ সালের ২০ শে ফেব্রুয়ারি, জাহাজের উপরে থাকাকালীন এইচএমএএস লেবুয়ান, টমাস গ্রেটটন (টিম) ইয়ং ওএএম জাহাজের লগে পর্যবেক্ষণ এবং লিপিবদ্ধ করেছিল যে ম্যাওসন শৃঙ্গ একটি সক্রিয় আগ্নেয়গিরি ছিল ।
হেআর্ড দ্বীপে ১৯৬৪-৬৫ সালের অভিযানের নেতৃত্ব দিয়েছিলেন মেজর ওয়ারউইক ডিকক, মেজর বিল টিলম্যানের নেতৃত্বাধীন জাহাজ স্কানার পাটেনেলা এর সাথে । তারা প্রথমবারের মতো ম্যাওসন শৃঙ্গ আরোহণে সফল হয়েছিল, যেটি এই প্রত্যন্ত দ্বীপের সর্বোচ্চ পয়েন্ট।
অপূর্ব রাগাঙ্গাল
অপূর্ব রাগাঙ্গাল (அபூர்வ ராகங்கள்) হচ্ছে ১৯৭৫ সালে মুক্তি পাওয়া একটি তামিল চলচ্চিত্র, এটি কে. বলচন্দের দ্বারা পরিচালনা করেছিলেন। চলচ্চিত্রটিতে কমল হাসান, রজনীকান্ত, শ্রীবিদ্যা, নাগেশ, জয়াসুধা এবং মেজর সুন্দররাজন মুখ্য চরিত্রে অভিনয় করেছিলেন। কলাকেন্দ্র ফিল্মসের ব্যানারে এই চলচ্চিত্রটি প্রযোজনা করেছিলেন ভি গোবিন্দরজন এবং জে দুরাইস্বামী। চলচ্চিত্রটির সঙ্গীত পরিচালনায় ছিলেন এম এস বিশ্বনাথান এবং গীতিকার ছিলেন কন্নদাস।
এই চলচ্চিত্রটির কাহিনী বিক্রম-বেতালের একটি গল্পের উপর আধারিত হলেও অনেকে বলেন যে এটি ১৯৭৩ সালের ইংরেজি চলচ্চিত্র '৪০ ক্যারেট'-এর কাহিনী থেকে অনুপ্রাণিত। অপূর্ব রাগাঙ্গাল মুক্তি পাবার পর ব্যাপক সমালোচনার মুখে পড়েছিলো কারণ এই চলচ্চিত্রটির কাহিনীতে দেখানো হয় যে একটি ২০ বছর বয়সী ছেলে চল্লিশোর্ধ্ব নারীর প্রেমে পড়ে, যেটি ভারতের সমাজের সঙ্গে মানানসই নয়। প্রসন্ন (কমল হাসান) ভৈরবী (শ্রীবিদ্যা) নামের এক সুন্দরী নারীর প্রেমে পড়েন অপরদিকে ভৈরবীর একমাত্র মেয়ে রঞ্জনী (জয়াসুধা) প্রসন্নের বাবার প্রেমে পড়ে।
১৯৭৫ সালের ১৮ আগস্ট চলচ্চিত্রটি মুক্তি পায়, মুক্তি পাবার পর সমালোচনা হয়েছিলো অনেক কিন্তু তারপরেও এটি ভালো মুনাফা অর্জন করতে পেরেছিলো। এটি তিনটি জাতীয় চলচ্চিত্র পুরস্কার (ভারত) এবং তিনটি ফিল্মফেয়ার পুরস্কার দক্ষিণ জিতেছিলো, তন্মধ্যে ছিলো ফিল্মফেয়ার সেরা চলচ্চিত্র পুরস্কার - তামিল। অপূর্ব রাগাঙ্গাল ১৯৮৪ সালে 'এক নায়ী প্যাহেলী' নামে হিন্দি ভাষায় আত্মপ্রকাশ করে যেখানে শ্রীবিদ্যার জায়গায় হেমা মালিনী ছিলেন এবং রজনীকান্ত এর জায়গায় হিন্দি চলচ্চিত্র অভিনেতা সুরেশ ওবেরয় অভিনয় করেন, অপরদিকে কমল হাসান তার প্রসন্ন চরিত্রটিকে সন্দ্বীপ নামে পুনরায় ফুটিয়ে তোলেন।
অভিনেতা কমল হাসন অল্পবয়সে ফিল্মফেয়ার সেরা অভিনেতা পুরস্কার - তামিল অর্জন করেন এই চলচ্চিত্রের জন্য আর পরিচালক কৈলাস বলচন্দ শ্রেষ্ঠ পরিচালক বিভাগে ফিল্মফেয়ার পুরস্কার - তামিল পেয়েছিলেন।
কাহিনীইঙ্গিত
একদিন রাস্তায় গুন্ডাদের সঙ্গে প্রসন্ন (কমল হাসান) এর বড় ধরনের মারামারি হয়, সে আহত হয়ে রাস্তায় পড়ে থাকে, তাকে ভৈরবী (শ্রীবিদ্যা) দেখতে পেয়ে তার নিজের বাসায় এনে চিকিৎসা সেবা দেয়। প্রসন্ন এবং ভৈরবী দুইজনেই এক অপরের প্রেমে পড়ে এবং বিয়ে করার সিদ্ধান্ত নেয়, অপরদিকে ভৈরবীর সন্তান রঞ্জনী (জয়সুধা) মাহেন্দ্রানের (মেজর সুন্দররজন) প্রেমে পড়ে যে হচ্ছে প্রসন্নের বাবা। সিনেমার শেষ দিকে হঠাৎ করে ভৈরবীর হারিয়ে যাওয়া স্বামী পান্ডিয়ান (রজনীকান্ত) এসে উপস্থিত হয়।
সঙ্গীত
চলচ্চিত্রটির সঙ্গীত পরিচালক ছিলেন এম এস বিশ্বনাথন।
আবদুল মোতালেব সরদার
আবদুল মোতালেব সরদার (Abdul Motaled Sardar; জন্ম: ১ নভেম্বর ১৯০০ ব্রিটিশ ভারতের শরীয়তপুর জেলার শখিপুর থানাধীন সরদার কান্দি গ্রামে, মৃত্যু: ৯ ডিসেম্বর ১৯৮০ নারায়ণগঞ্জ) একজন ব্রিটিশ ভারতীয় ফুটবলার ও লোকসংগীত শিল্পী ছিলেন। পিতা গফুর আলি সরদার । তিনি কলকাতা মোহামেডান ক্লাবের মিড ফিল্ডার ছিলেন। ফুটবল খেলার পাশাপাশি তিনি গান লেখা, সুর করা ও পরিবেশন করার ক্ষেত্রে দক্ষতা অর্জন করেছিলেন । তার লেখা অনেক গান সংরক্ষণের অভাবে হারিয়ে গেছে। মহাত্মা গান্ধী, পির বাদশা মিয়া, শেরে বাংলা প্রমুখ নেতাদের সামনে তিনি নিজের লেখা গান গেয়ে শুনিয়েছেন ।
আইরিনা শায়িক
আইরিনা শায়িক (জন্ম আইরিনা ভালেরিয়েভনা শায়িখলিসলামোভা (Ирина Валерьевна Шайхлисламова) জানুয়ারি ৬, ১৯৮৬), মাঝেমাঝে ইরিনা শিয়িক হিসেবে লেখা হয়, একজন রুশ মডেল এবং অভিনেত্রী। যিনি ২০০৭ এবং ২০১৪ সালের মধ্যে স্পোর্টস ইলাস্ট্রেটেড সুইমশ্যুট সংখ্যার জন্যে পরিচিত। তিনি ২০১১ সালের সংখ্যার প্রচ্ছদ মডেল ছিলেন।
প্রাথমিক জীবন
শায়িক ইয়েমানজহেলিনস্ক, রাশিয়ায়, ভলগা তাতার কয়লা খনিজীবি ভালেরি শায়িকলিসলামোভ এবং নৃতাত্ত্বিক রুশ কিন্ডারগার্টেন সঙ্গীত শিক্ষক ওলগা শায়িকলিসলামোভের ঘরে জন্ম নেন। তিনি বলেন যে তার চেহারা অন্তঃপ্রকৃতি অনেকটাই তার বাবার মতো এবং এ কারণে অনেকে তাকে দক্ষিণ আমেরিকান বলে বিবেচনা করেন: "আমার বাবা ছিলেন কালো-চামড়াধারী, কারণ তিনি একজন তাতার ছিলেন, প্রায়ই তাতাররা দেখতে ব্রাজিলীয় হয়ে থাকে… আমি আমার উজ্জ্বল চোখ পেয়েছি মার কাছ থেকে।" তার একটি বোন রয়েছে, নাম তাতিনা।
উচ্চ বিদ্যালয়ের পর, শায়িক বিপণন বিষয়ে অধ্যয়ন করেন কিন্তু এতে অকৃতকায্য হন এবং তার বড় বোনের সাথে একটি সৌন্দর্য বিদ্যালয়ে প্রবেশ করেন। তখন সেখানে, তিনি স্থানীয় মডেল এজেন্সির একজন ব্যক্তির দৃষ্টি আকর্ষণে আসেন, যিনি তার সৌন্দর্যে বিদ্ধ হন। তিনি প্ররোচিত হন "মিস সেলভানিস্ক ২০০৪" সৌন্দর্য প্রতিযোগিতায় অংশগ্রহণ করতে এবং জয় লাভ করেন।
অভিনয়
শায়িক ২০১৪ তে ডোয়াইন জনসন এর বিপরীতে হারকিউলিস চলচ্চিত্রে প্রথম অভিনয় করেন।
এনায়েতপুর থানা
এনায়েতপুর সিরাজগঞ্জ জেলা রাজশাহী বিভাগের একটি শহর। এনায়েতপুর যমুনা নদীর তীরে ঢাকার প্রায় ১৩৭ কিলোমিটার (৮৫ মাইল) উত্তর-পশ্চিমে যমুনা সেতুর কাছে অবস্থিত।
ইতিহাস
২০০০ সালে শাহজাদপুর উপজেলার দুইটি ইউনিয়ন, চৌহালী উপজেলার দুইটি ইউনিয়ন বেলকুচি উপজেলার একটি ইউনিয়ন নিয়ে গঠিত হয় এনায়েতপুর থানা।
বিবরণ
এনায়েতপুর শাহ সুফি খাজা ইউনূস আলী এনায়েতপুরী নামে ইসলামী ধর্ম প্রচারকের জন্য বিখ্যাত।
তাতের তৈরী কাপড় এই এলাকার একটি বিশেষত্ব। শাড়ী (মহিলা পোশাক) এবং লুঙ্গি (পুরুষ পোশাক) উৎপাদন এই অঞ্চলের প্রধান শিল্প। এনায়েতপুর থানার অন্তর্ভুক্ত গ্রামগুলি হলো বেতিল,খামারগ্রাম, গোপালপুর, রূপনাই, খুকনি, এবং গোপিনাথপুর উল্লেখযোগ্য।
হাসপাতাল
১০০০ বিছানা বিশিষ্ট সুপারস্পেসিশাইজড খাজা ইউনূস আলী মেডিকেল কলেজ ও হাসপাতাল সিরাজগঞ্জ জেলা পাশাপাশি বাংলাদেশের পশ্চিম অংশে পশ্চিমা মানসম্মত স্বাস্থ্য সেবা প্রদান করে।
বি এম মোবারক
বি এম মোবারক ১৯৯৬ সালের নির্বাচনে গুদালুর আসন থেকে তামিলনাড়ু বিধানসভায় নির্বাচিত হয়েছিলেন। তিনি দ্রাবিড় মুন্নেত্র কড়গম (ডিএমকে) দলের প্রার্থী ছিলেন।
ফং না-কে বাং জাতীয় উদ্যান
right|thumb|150px|ফং না গুহা, ফং না-কে বাং জাতীয় উদ্যান right|thumb|150px|তিয়েন সন গুহা, ফং না-কে বাং জাতীয় উদ্যান
ফং না-কে বাং (ভিয়েতনামীয় ভাষায়: Vườn quốc gia Phong Nha-Kẻ Bàng) ভিয়েতনামের কুয়াং বিন্‌হ প্রদেশে অবস্থিত একটি জাতীয় উদ্যান। এই উদ্যানে ৩০০টির মত গুহা আছে, যাদের মিলিত দৈর্ঘ্য ৭০ কিমি। এর মধ্যে মাত্র ২০ কিমি এ পর্যন্ত ব্রিটিশ ও ভিয়েতনামীয় বিজ্ঞানীরা জরিপ করতে সক্ষম হয়েছে। এই উদ্যানে অনেক ভূগর্ভস্থ নদী আছে। জীববৈচিত্র্যও প্রচুর। ২০০৩ সালে ইউনেস্কো এটিকে একটি বিশ্ব ঐতিহ্যবাহী স্থান হিসেবে তালিকাভুক্ত করে।
সুখলতা রাও
সুখলতা রাও (২৩ অক্টোবর,১৮৮৬- ৯ জুলাই,১৯৬৯) একজন বাঙালি সাহিত্যিক ও সমাজসেবী যিনি ১৮৮৬ সালের ২৩ শে অক্টোবর, কলকাতায় বিখ্যাত শিশুসাহিত্যিক উপেন্দ্রকিশোর রায়চৌধুরীর ঘরে জন্মগ্রহণ করেন। সুখলতা রাও কলকাতার ব্রাহ্ম বালিকা বিদ্যালয় এবং বেথুন কলেজে পড়াশোনা করেন। ১৯০৩ সালে বেথুন কলেজ থেকে ব্যচেলর ডিগ্রি লাভ করেন। ১৯০৭ সালে তিনি উড়িষ্যার জয়ন্ত রাওকে বিবাহ করেন ও স্বামীর সাথে কটক চলে যান। কটক যাওয়ার পর তিনি সেখানে ‘শিশু ও মাতৃমঙ্গল কেন্দ্র’, ‘উড়িষ্যা নারী সেবা সংঘ’ প্রভৃতি সামাজিক প্রতিষ্ঠান গড়ে তোলেন।
সাহিত্যকর্ম
তিনি বাংলা ও ইংরেজিতে আলোক নামে একটি পত্রিকা সম্পাদনা করেন।
তার উল্লেখযোগ্য কয়েকটি গ্রন্থ হলো:
পুরস্কার
১৯৫৬ সালে ভারত সরকার তার "পোড়া" বইয়ের জন্য তাঁকে কায়সার-ই-হিন্দ পুরস্কার প্রদান করে।
অ্যাপল ডেইলি
অ্যাপল ডেইলি একটি হংকং ভিত্তিক সংবাদপত্র যেটি জিমই লেই চী ইং কর্তৃক ১৯৯৫ সালে প্রতিষ্ঠিত হয়েছিল এবং নেক্সট ডিজিটাল কর্তৃক প্রকাশিত হয়েছিল। একই নামের এরই আরেকটি সংস্করণ নেক্সট মিডিয়া ও অন্যান্য তাইওানিজ কোম্পানির যৌথ উদ্যোগে তাইওয়ানে প্রকাশিত হয়েছিল। অ্যাপল ডেইলির সম্পাদকীয় এবং আলোচনায় প্যান-ডেমোক্রেটিক ক্যাম্পের প্রতি আনুকূল্য প্রকাশের প্রবণতা পরিলক্ষিত হয়।
এসি নিলসেনের মতানুযায়ী অ্যাপল ডেইলির জনপ্রিয়তা উৎসারিত হয় সেলিব্রেটি কাভারেজ এর প্রতি মনোযোগ, বেপরোয়া খবর শৈলী ,সংবেদনশীল সংবাদ সরবরাহ এবং সরকারবিরোধী রাজনৈতিক অবস্থান।
ইতিহাস
অ্যাপল ডেইলি জিমি লেই চি কর্তৃক ১৯৯৫ সনের ২০ জুন প্রতিষ্ঠিত হয়। প্রতিষ্ঠাতা জিমই লেই উচ্ছ্বসিত হয়েই সংবাদপত্রটির নামকরণ করেন এবং তিনি ব্যাক্ত করেন যদি আদম ও হাওয়া আপেলটি না খেত তবে পৃথিবীতে কোন খারাপ বা অশুভের স্থান হত না আর সেখানে সংবাদ বলেও কিছু থাকত না।
সংবাদপত্রটিতে অনেক রাজনৈতিক কেলেঙ্কারিও ফাঁস হয়েছিল।
শৈলী
ওয়াল স্ট্রিট জার্নালের তথ্যানুযায়ী অ্যাপল ডেইলিকে কখন কখনও হংকং এ ট্যাবলয়েড সাঙ্গঙ্গিবাদিকতা প্রবর্তনের জন্য অভিযুক্ত করা হয়েছিল । স্কুল অব জার্নালিজম এন্ড কমিউনিকেশন বিভাগের প্রফেসর পল লি হংকং এর চীনা বিশ্ববিদ্যালয়ের (সামাজিক বিজ্ঞান অনুষদের CUHK এর ডিন ছিলেন ২০০৯ সাল থেকে) । তাঁর নিউ প্রেস্পেক্টিভস অন হংকং মিডিয়া বই এ বর্ণনা করেছেন যে অ্যাপল ডেইলির প্রতিষ্ঠা হংকং এর অন্যান্য সংবাদপত্রগুলোর আবাস বদলে দিয়েছিল। যেখানে তিনি চীনা শব্দ "大 大 小報 化" ব্রডশিট (বৃহত্তর) পত্রিকা ট্যাবলয়েড পত্রিকায় পরিণত হয়েছে বোঝাতে ব্যবহার করেছিলেন। বহুল প্রচারিত সংবাদপত্র অ্যাপল ডেইলি, দ্যা সান এবঙ্গি ওরিয়েন্টাল ডেইলি তাদের ট্যাবলয়েড সাংবাদিকতার এবং মূলধারার প্রতিবেদনের জন্য প্রসিদ্ধ। অধ্যাপক লি এর মতে সাধারণ মানুষ হংকং এ প্রচলিত সংবাদপত্রগুলোর সমালোচনা করে আসছিল। বিশেষত পূর্বোক্ত একটি উদাহরণস্বরূপ বলা যায় গোপনীয়তা লঙ্ঘন এবং পাপারাজ্জির কারণে। হংকং এর সংবাদপত্র সমাজ একটি সনিয়ন্ত্রিত প্যানেল তৈরি করেছিল এ সমালোচনার প্রতিবাদ করার উদ্দেশ্যে। তবে যাইহোক এপল ডেইলি, দ্যা সান এবং ওরিয়েন্টাল ডেইলি প্যানেলে যোগদান করেনি।
অন্যান্য লেখক যেমন ওয়াং টিন চি হংকং ব্যাপ্টিস্ট বিশ্ববিদ্যালয়, স্কুল অব কমিউনিকেশনের সিনিয়র প্রভাষক অ্যাপল ডেইলিকে তাঁর সাফল্য এব ট্যাবলয়েড  সাংবাদিকতার জন্য কৃতিত্ব দিয়েছেন। তবে ওয়াং সংবাদপত্রটিকে ব্রেকিং নিউজ এবং সাম্প্রতিক  ঘটনাবলির কাভারেজ প্রদানের জন্যও কৃতিত্ব দিয়েছিলেন।
ফার ইস্টার্ন ইকোনমিক রিভিউ এর একটি অনুচ্ছেদে এটি অ্যাপল ডেইলি ও নেক্সট মিডিয়াকে "উৎকট সাংবাদিকতা", " সম্পৃক্ত মার্কেটিং ", " বেইজিংকে আক্রমণের মানসিকতা", " বর্ণবাদী ট্যাবলয়েড" ইত্যাদি হিসেবে আখ্যায়িত করেছিল । নেক্সট মিডিয়ার মালিক ছিলেন জিমি লেই। কলম্বিয়া জার্নালিজম রিভিউ সংবাদপত্রটিকে ব্যাখ্যা করতে সহজভাবেই " চাইনিজ ভাষার ট্যাবলয়েড " শব্দটি ব্যবহার করত । অবশ্য কলম্বিয়া জার্নালিজম রিভিউ অ্যাপল ডেইলিকে পর্যায়ক্রমে হংকং এর সংবাদপত্রগুলোর মধ্যে আত্মসমালোচনামূলক সংস্কৃতির  জন্য ,চীনে ঘটমান সাম্প্রতিক ঘটনাবলির সৎ প্রতিবেদনের জন্য এবং অপরাধ, রাজনীতি এবং জীবনশৈলী প্রতিবেদনে উল্লেখযোগ্য কর্মী বরাদ্দ রাখার জন্য কৃতিত্ব প্রদান করেছিল।
রাজনৈতিক চাপ
পত্রিকাটির সম্পাদকীয়ের সরকারবিরোধি অবস্থানের জন্য একে অনেক ভোগান্তিতে পরতে হয় এবং এতে বিজ্ঞাপন বয়কট করা হয়। ২০০৩ সালে হংকং এর বেশ কয়েকটি মুখ্য প্রপার্টি ডেভলপার পত্রিকাটিতে বিজ্ঞাপন প্রদান বন্ধ করে দেয়। ২০১৩ সালে অঞ্চলের তিনটি বড় ব্যাঙ্ক এইচ এস বিসি ,হ্যাং সেংএবং স্ট্যান্ডার্ড চার্টার্ড ব্যাঙ্ক পত্রিকাটিতে বিজ্ঞাপন প্রচার বন্ধ করে দেয়। সংবাদপত্রটির একজজ কার্যনির্বাহীর নিকট থেকে জানা যায় যে এটি মূলত কেন্দ্রীয় সরকারের সংযোধিকারিক অফিস হতে চাপ প্রয়োগের ফলে ঘটেছিল যেটিকে ব্যাঙ্কগুলো "ব্যবসায়িক কারণ" হিসেবে আখ্যায়িত করেছিল।
কলামিস্ট
ডেভিড ট্যাং যিনি একজন ভোজনরসিক এবং সাংহাই ট্যাং এর প্রতিষ্ঠাতা অ্যাপল ডেইলিতে ইংরেজি ভাষায় সাপ্তাহিক কলাম লিখে থাকেন যেগুলোর নির্বাচিত কলামসমূহ অ্যান অ্যাপল অ্যা উইক নামে প্রকাশিত হয়েছিল।
২০০৩ এর সেপ্টেম্বর মাসে অভিজ্ঞ কলামিস্ট টু কিট সংবাদপত্রটিতে যোগদান করেন এবং দৈনিক কলাম " দ্যা গোল্ডেন এডভেঞ্চার " ও সাপ্তাহিক সম্পাদকীয় " সানডে রেস্ট " লিখে থাকেন।
জনপ্রিয় খাদ্য সমালোচক ,ভ্রমণ লেখক এবং প্রাক্তন চলচ্চিত্র প্রযোজক চুয়া ল্যান সংবাদপত্রটিতে নিয়মিত একটি কলাম লিখে থাকেন।
জনপ্রিয় লেখক চিকিৎসক আউ লোক মান সংবাদপত্রটির বৃহস্পতি ,শুক্র ও শনিবারের অবকাশ অধ্যায়ে লিখে থাকেন।
বহিঃসংযোগ
অফিশিয়াল ওয়েবসাইট
অরেঞ্জ (২০১০-এর চলচ্চিত্র)
অরেঞ্জ হল একটি ২০১০ সালের তেলুগু ভাষার চলচ্চিত্র। এটি পরিচালনা করেছেন ভাস্কর। চলচ্চিত্রটি তে মুল ভুমিকাতে অভিনয় করেছেন রাম চরণ, জেনেলিয়া ডি'সুজা। এছাড়াও চলচ্চিত্রটিতে সংগীত পরিচালনা করেছেন হ্যারিস জয়রাজ।
সংযুক্ত আরব আমিরাতের সংসদীয় নির্বাচন, ২০১১
নির্বাচনী কলেজ
২০১১ সালের সংসদীয় নির্বাচনে ১২৯,২৭৪ জন সদস্য নিয়ে একটি সম্প্রসারিত নির্বাচনী কলেজ ছিল, যার মধ্যে ৪৬% মহিলা এবং ৫৪% পুরুষ ছিল, যার মধ্যে ৩৫% ছিল ৩০ বছরের কম বয়সী।
প্রার্থী
১৪ থেকে ১৭ আগস্টের মধ্যে প্রার্থীদের মনোনয়ন দেওয়া হয়। ২০ আগস্ট ২০১১-এ, জাতীয় নির্বাচন কমিশন প্রার্থীদের প্রাথমিক তালিকা ঘোষণা করে যে, ইলেক্টোরাল কলেজের ৪৬৯ জন সদস্য সংসদ নির্বাচনে প্রতিদ্বন্দ্বিতা করার জন্য প্রার্থী হওয়ার জন্য নিজেদের মনোনীত করেছেন। ৪৬৯ জন মনোনীত প্রার্থীর মধ্যে নারী ছিলেন ৮৫ জন।
শেষ মুহূর্তের আবেদনগুলো বিবেচনায় নেওয়ার পর চূড়ান্ত তালিকায় ৪৭৭ জন প্রার্থীকে অন্তর্ভুক্ত করা হয়েছে।
প্রচারণা
প্রার্থীদের প্রচারে ধর্ম ব্যবহার করা নিষিদ্ধ করা হয়, এবং ব্যয় সীমাবদ্ধ ছিল ২ মিলিয়ন দিরহাম ।
অগ্রণী ব্যাংক ক্রিকেট ক্লাব
অগ্রণী ব্যাংক ক্রিকেট ক্লাব একটি বাংলাদেশি ক্রিকেট দল যারা ঢাকা প্রিমিয়ার লিগের ২০১৭-১৮ মৌসুমে অংশ নিয়েছিল।
ইতিহাস
ক্লাবটি অগ্রণী ব্যাংকের মালিকানাধীন। এটি বাংলাদেশের ইতিহাসে সবচেয়ে পুরোনো ক্রিকেট ক্লাবের মধ্যে অন্যতম। দেশ স্বাধীনের পর আয়োজিত প্রথম ঘরোয়া ক্রিকেট লিগে অংশ নিয়েছিল দলটি। ঢাকা প্রিমিয়ার ডিভিশন ক্রিকেট লিগ লিস্ট এ মর্যাদা পাবার পর প্রথমবারের মত তারা অংশ নেয় ২০১৭-১৮ মৌসুমে। তারা ২০১৬-১৭ মৌসুমের ঢাকা প্রথম বিভাগ লিগের গ্রুপ এ তে প্রথম স্থান অধিকারের মাধ্যমে ঢাকা প্রিমিয়ার লিগের ২০১৭-১৮ মৌসুমের আসরে অংশ নিতে পেরেছিল। কিন্তু, তারা টুর্নামেন্টে ১২ দলের মাঝে ১১ তম স্থান অধিকার করে এবং টুর্নামেন্ট থেকে অবনমিত হয়ে যায়।
মটায়া কুডুমবন
মটায়া কুডুমবন একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য ছিলেন। ১৯৫২ সালের নির্বাচনে মুদুকুলাথুর আসন থেকে তিনি মার্কসবাদী ফরোয়ার্ড ব্লকের প্রার্থী হিসাবে তামিলনাড়ু আইনসভায় নির্বাচিত হয়েছিলেন। ওই নির্বাচনে একই নির্বাচনকেন্দ্রের দু'জন বিজয়ীর মধ্যে তিনি ছিলেন, অন্যজন হলেন ইউ মুথুরামলিঙ্গম থেবর ।
তথ্যসূত্র
Mottaya Kudumban
নাটোর সদর উপজেলা
নাটোর সদর বাংলাদেশের রাজশাহী বিভাগের নাটোর জেলার অন্তর্গত একটি উপজেলা। ২৪.২৬ উত্তর অক্ষাংশ এবং ৮৯.৯ র্পূব দক্ষিণ অংশে নারদ নদের উত্তর তীরে অবস্থিত শহরের নাম নাটোর। প্রাচীন ঐতিহ্য ও প্রত্নতাত্ত্বিক ঐতিহ্যমণ্ডিত নাটোর সদর উপজেলাটি। এই নাটোরকে কেন্দ্র করেই গড়ে উঠেছে নাটোর সদর উপজেলা । নাটোর সদর উপজেলার উত্তরে নলডাঙ্গা উপজেলা, পূর্বে সিংড়া ও গুরুদাসপুর উপজেলা, দক্ষিণে বড়াইগ্রাম ও বাগাতিপাড়া উপজেলা এবং পশ্চিমে রাজশাহী র পুঠিয়া উপজেলা।
অবস্থান ও আয়তন
২৪.২৬ উত্তর অক্ষাংশ এবং ৮৯.৯ র্পূব দক্ষিণ অংশে নারদ নদের উত্তর তীরে অবস্থিত শহরের নাম নাটোর। নাটোর সদর উপজেলার উত্তরে নলডাঙ্গা উপজেলা, দক্ষিণে বাগাতিপাড়া উপজেলা ও বড়াইগ্রাম উপজেলা, পূর্বে সিংড়া উপজেলা ও গুরুদাসপুর উপজেলা, পশ্চিমে রাজশাহী জেলার পুঠিয়া উপজেলা।
প্রশাসনিক এলাকা
নাটোর সদরের আয়তন ২২৬.৯ বর্গ কি.মি.। নাটোর থানা স্থাপিত হয় ১৭৯৩ সালে এবং উপজেলাতে রূপান্তরিত হয় ১৯৮৪ সালে। ১৮৬৯ সালে নাটোর পৌরসভা স্থাপিত হয়। নাটোর পৌরসভার আয়তন ১৫.৮৪ বর্গ কি.মি.। নাটোর সদর ১টি পৌরসভা, ৯টি ওয়ার্ড, ৭টি ইউনিয়ন পরিষদ, ২৬৩টি মৌজা ও ২৯৩টি গ্রাম সহযোগে গঠিত।
=== ইউনিয়নসমূহ ===
ইতিহাস
ঐতিহাসিক প্রেক্ষাপট খুজতে গেলে দেখা যায় ১৭১০ সনে রাজা রাম জীবন রায় মোঘল আমলের কিছু কাল এখানে রাজত্ব করেন। তারপর বিভিন্ন জন এ এলাকার রাজত্ব করেন। তারপর ১৮২১ খ্রি: পর্যন্ত নাটোরে রাজশাহী জেলার সদর কার্যলয় স্থাপিত হয়। তারপর সদর কার্যালয় আবার রাজশাহী চলে যায়। পরে আবার ১৮৪৫ সালে নাটোর মহকুমা হিসেবে পরিচিতি লাভ করে। ১৮৬৯ সালে নাটোর পৌরসভা স্থাপিত হয় এবং ১৯৮৪ সালে নাটোর মহকুমা থেকে জেলায় পরিণত হয়। ঠিক তখন থেকেই নাটোর সদর উপজেলার সৃষ্টি।
নামকরণ
কথিত আছে জনৈক রাজা নৌপথে নাটোর চলন বিল দেখতে আসেন। সেই সময় এক জায়গায় একটি ব্যাঙ কর্তৃক সাপকে ধরা দেখে নৌকার মাঝিদের ‘নাও ধারো’ অর্থাৎ ‘নৌকা থামাও’ মতান্তরে ‘ন ধারো’ আর্থাৎ ‘নৌকা থামিও না’। এরুপ বলার কারণ তখন জলপথে দস্যুদের আক্রমণ হতো। তারাও দস্যু কবলিত হতে পারেন এই আশঙ্কায় তাড়াতাড়ি উক্ত স্থান ত্যাগ করাই হয়ত শ্রেয় মনে করেন। তিনি তখন মনে করেন ব্যাঙ সাপকে ধরলে মনসাদেবী ক্রোধান্ধিত হন। সুতরাং নৌকা থামিয়ে ঐ স্থানে খুটি গেঁড়ে তিনি মনসা পূজা করেন এবং সেখান রাজত্ব করবেন বলে মনস্থির করেন। পক্ষান্তরে তার এই ‘নাও ধারো’ অথবা ‘ন ধারো’ কথা হতেই নাটোর নামের উৎপত্তি হয়েছে বলে অনুমান করা হয়।
কাচাগোঁল্লা
মহারাণী ভবানীর স্মৃতি বিজড়িত নাটোর সদর উপজেলা । ৪৯.১৯২৫ একর জমির ওপর নাটোর রাজবাড়ী নির্মিত হয়েছিল। রাজা রামজীবন নাটোর রাজবাড়ীর প্রথম রাজা হিসেবে প্রতিষ্ঠা লাভ করেন ১৭০৬ মতান্তরে ১৭১০ খ্রিস্টাব্দে। তিনি ১৭৩০ খ্রিস্টাব্দ পর্যন্ত রাজত্ব করেন এবং সে বছরেই মৃত্যুবরণ করেন। রাজা রামজীবনের মৃত্যুর পর রামকান্ত ১৭৩৪ খ্রিস্টাব্দে নাটোরের রাজা হন। অনেকের মতে ১৭৩০ থেকে ১৭৩৪ খ্রিস্টাব্দ পর্যন্ত রাজা রামজীবনের দেওয়ান দয়ারাম নাটোরের তত্ত্বাবধান করতেন। রাজা রামকান্ত তার মৃত্যুর পূর্ব পর্যন্ত অর্থাৎ ১৭৪৮ খ্রিস্টাব্দ পর্যন্ত নাটোরের রাজত্ব করেন।
সম্ভবতঃ ১৭০৬ ইং থেকে ১৭১০ ইং সালের মধ্যে নাটোর রাজবাড়ী নির্মিত হয়েছিল। রামজীবনের জমিদারীর রাজধানী নাটোরে স্থাপনকে কেন্দ্র করে অনেক বিচিত্র জনশ্রুতি আছে। যেমন মায়ের আদেশে রাজা রামজীবন ও রঘুনন্দন নিজ জন্মভূমিতে রাজধানী স্থাপনের জন্য উপযুক্ত একটি স্থানের সন্ধান করতে থাকেন। এক বর্ষাকালে রঘুনন্দন রাজা রামজীবন ও পন্ডিতবর্গ নৌকারোহনের সুলক্ষণযুক্ত পরিবেশে রাজধানী স্থাপনের জন্য উপযুক্ত স্থান নির্বাচনে বের হন। ঘুরে ঘুরে তারা ভাতঝাড়া বিলের মধ্যে উপস্থিত হন। বিলের একটি স্থানে তারা দেখতে পেলেন যে, দু’টি সাপ সাঁতার দিয়ে বিল পার হচ্ছে। এবং একটি ব্যাঙ ছোট একটি সাপকে গিলে খাচ্ছে। পন্ডিতবর্গ উক্ত স্থানকেই রাজধানী নির্মাণের স্থান হিসাবে উপযুক্ত বলে মত প্রকাশ করায় তারা সেখানেই রাজবাড়ি নির্মাণ করবেন বলে স্থির করেন। রাজবাড়ি নির্মাণ করার পর রাজ-আমলা, কর্মচারী বহুবিধ লোকের সমাগমে অল্পদিনের মধ্যে বিলটি একটি শহরে পরিণত হয়। সেই পরিণত শহরই নাটোর।
উত্তরা গণভবন
নাটোরশহর থেকে ৩ কিলোমিটার উত্তরে এক মনোরম পরিবেশে ইতিহাস খ্যাত দিঘাপতিয়া রাজবাড়ী তথা উত্তরা গণভবন অবস্থিত। নাটোরের রাণী ভবানী তাঁর নায়েব দয়ারামের উপরে সন্তুষ্ট হয়ে তাঁকে দিঘাপতিয়া পরগনা উপহার দেন । ১৯৪৭ সালে তৎকালীন পাকিস্তান সরকার জমিদারী প্রথা বিলুপ্ত করার পর ১৯৫২ সালে দিঘাপতিয়ার শেষরাজা প্রতিভানাথ রায় সপরিবারে রাজপ্রাসাদ ত্যাগ করে কলকাতায় চলে যান।পরবর্তীতে ১৯৬৫ সাল পর্যন্ত রাজ প্রাসাদটি পরিত্যাক্ত থাকে।
১৯৬৬ সালে তৎকালীন পূর্ব পাকিস্তান সরকারের নিয়ন্ত্রণে আসে এবং সরকারি ভবন হিসেবে সংস্কার হয়। ১৯৭২ সালে এটিকে উত্তরা গণভবন হিসেবে অভিহিত করা হয়। চারিদিকে মনোরম লেক, সুউচ্চ প্রাচীর পরিবেষ্টিত ছোট বড় ১২টি কারুকার্যখচিত ও দৃষ্টিনন্দন ভবন নিয়ে উত্তরা গণভবন ৪১.৫১ একর জমির উপর অবস্থিত। অভ্যন্তরে রয়েছে ইতালী থেকে সংগৃহীত মনোরম ভাস্কর্যে সজ্জিত বাগান, যেখানে রয়েছে বিরল প্রজাতির নানা উদ্ভিদ।